
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 849 

1 Δεκεμβρίου 2000 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός 
σχεδίου περιοχή «Φοίνικας» του δήμου Αμπελα- 
κίων νήσου Σαλαμίνας (Ν. Αττικής) και καθορισμός 
όρων και περιορισμών δόμησης αυτού. 1 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκε¬ 
ται εντός του εγκεκριμένου ρυμοτομικού σχεδίου 
δήμου Άμφισσας (Ν. Φωκίδας) και καθορισμός ει¬ 
δικών όρων και περιορισμών δόμησης αυτού. 2 

Χαρακτηρισμός ως διατηρητέων δύο (2) κτιρίων που 
βρίσκονται επί της οδού Μισαραλιώτου 17 και 19 
του εγκεκριμένου ρυμοτομικού σχεδίου Αθηνών 
(Ν. Αττικής) και καθορισμός ειδικών όρων και πε¬ 
ριορισμών δόμησης αυτών. 3 


ΔΙ ΑΤΑΓΜΑΤ Α 

(ΐ) 

Έγκριση τοπικού ρυμοτομικού σχεδίου στην εκτός σχεδί¬ 
ου περιοχή «Φοίνικας» του δήμου Αμπελακίων νήσου 
Σαλαμίνας (Ν. Αττικής) και καθορισμός όρων και πε¬ 
ριορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 114, 248, 249, 250 και 255 
του από 14.7.1999 π.δ/τος «Κώδικας Βασικής Πολεοδομι- 
κής Νομοθεσίας» (Δ' 580/99), όπως τα άρθρα 248, 249, 
250 και 255 τροποποιήθηκαν με τα άρθρα 5, 6, 7 και 13 
αντίστοιχα του ν. 2831/2000 «Τροποποίηση των διατάξε¬ 
ων του ν. 1577/1985 «Γενικός Οικοδομικός Κανονισμός» 
και άλλες πολεοδομικές διατάξεις» (Α Ί40), 

2. Τις διατάξεις της παρ. 2 του άρθρου 29 του ν. 
2831/2000 (Α' 140). 

3. Τις διατάξεις του άρθρου 29Ατου ν. 1558/1935 «Κυ¬ 
βέρνηση και Κυβερνητικά Όργανα» (Α' 37), όπως αυτό 
προστέθηκε με το άρθρο 27 του ν. 2081/1992 (Α' 154) και 


αντικαταστάθηκε με την παρ. 2α του άρθρου 1 του ν. 
2469/1997 (Α'38). 

4. Τις 90/1995, 137/1997 γνωμοδοτήσεις κοινοτικού 
συμβουλίου και 11/2000 γνωμοδότηση δημοτικού συμ¬ 
βουλίου Αμπελακίων. 

5. Την 153/1999 γνωμοδότηση του Κεντρικού Συμβουλί¬ 
ου Χωροταξίας Οικισμού και Περιβάλλοντος. 

6. Το 63/2000 υπηρεσιακό σημείωμα της Δ/νσης Πολεο- 
δομικού Σχεδιασμού - Τμήμα Α'. 

7. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

8. Την 396/2000 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή «Φοίνικας» 
του δήμου Αμπελακίων νήσου Σαλαμίνας (ν. Αττικής) για 
τον καθορισμό χώρων ανέγερσης δημοτικού σχολείου, 
νηπιαγωγείου, εκκλησίας, τη δημιουργία χώρου στάθ¬ 
μευσης αυτοκινήτων (Ρ) και την έγκριση πεζοδρόμων, 
όπως οι ρυθμίσεις αυτές φαίνονται στο σχετικό πρωτότυ¬ 
πο διάγραμμα σε κλίμακα 1:1000 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με 
την αριθμ. 23734/2000 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

Άρθρο 2 

Οι όροι και περιορισμοί δόμησης των καθοριζομένων με 
το προηγούμενο άρθρο χώρων ορίζονται ως εξής: 

Α. 1. Χώρος δημοτικού σχολείου : 

α. Μέγιστο ποσοστό κάλυψης: πενήντα τοις εκατό 
(50%) της επιφάνειας του χώρου. 

β. Συντελεστής δόμησης : έξι δέκατα (0,6). 

γ. Μέγιστο επιτρεπόμενο ύψος των ανεγερθησομένων 
κτιρίων: εννέα και μισό (9,50) μέτρα. 

δ. Σε περίπτωση κατασκευής στέγης το μέγιστο επιτρε¬ 
πόμενο ύψος προσαυξάνεται κατά ένα και μισό (1,50) μέ¬ 
τρα. 

ε. Επιτρέπεται η κατασκευή κτιρίων επί υποστηλωμά- 
των (ΡΙΕΟΤΙ5). 

Στην περίπτωση αυτή ο αρμόδιος φορέας κατασκευής 
του κτιρίου επιβάλλεται κατά την έκδοση οικοδομικής 

άδειας να συντάξει και εδαφοτεχνική μελέτη σύμφωνα με 
τις ισχύουσες διατάξεις. 

2. Χώρος νηπιαγωγείου : 

α. Μέγιστο ποσοστό κάλυψης : σαράντα τοις εκατό 
(40%) της επιφάνειας του χώρου, 
β. Συντελεστής δόμησης : έξι δέκατα (0,6). 
γ. Μέγιστο επιτρεπόμενο ύψος των ανεγερθησομένων 
κτιρίων: επτά και μισό (7,50) μέτρα. 

δ. Σε περίπτωση κατασκευής στέγης το μέγιστο επιτρε¬ 
πόμενο ύψος προσαυξάνεται κατά ένα και μισό (1,50) μέ¬ 
τρα. 

3. Χώρος εκκλησίας: 

α. Μέγιστο ποσοστό κάλυψης : σαράντα τοις εκατό 
(40%) της επιφάνειας του χώρου, 
β. Συντελεστής δόμησης : έξι δέκατα (0,6). 
γ. Πριν από την έκδοση της οικοδομικής άδειας απαι¬ 
τείται έγκριση της μελέτης από την αρμόδια Επιτροπή 
Πολεοδομικού και Αρχιτεκτονικού Ελέγχου (Ε.Π.Α.Ε.). 


Β. Επιπλέον των ανωτέρω ισχύουν τα εξής : 

Ελάχιστη απόσταση των ανεγερθησομένων κτιρίων από 
τα όρια κάθε χώρου : τέσσερα (4,00) μέτρα. 

Άρθρο3 

Η ισχύς του παρόντος διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 9 Νοεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

Α ΠΟΦΑΣΕΙ Σ 

Αριθ. 28218/7742 < 2 ) 

Χαρακτηρισμός ως διατηρητέου κτιρίου που βρίσκεται 
εντός του εγκεκριμένου ρυμοτομικού σχεδίου δήμου 
Άμφισσας (Ν. Φωκίδας) και καθορισμός ειδικών όρων 
και περιορισμών δόμησης αυτού. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1.- Τις διατάξεις των άρθρων 110 και 327 του από 
14.7.1999 Π.Δ/τος «Κώδικας Βασικής Πολεοδομικής Νο¬ 
μοθεσίας» (Δ' 580), όπως το άρθρο 110 αντικαταστάθηκε 
με το άρθρο 3 και το άρθρο 327 τροποποιήθηκε με το άρ¬ 
θρο 2 του ν. 2831/2000 «Τροποποίηση των διατάξεων του 
ν. 1577/1985 «Γενικός Οικοδομικός Κανονισμός» και άλ¬ 
λες πολεοδομικές διατάξεις» (Α' 140). 

2 -Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του ν, 2081/1992 (Α 154) και ανπκα- 
ταστάθηκε με την παραγρ. 2α του άρθρου 1 του ν. 
2469/1997 (Α' 38). 

3-Την υπ’ αριθμ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίιον Έργων στον Γενικό Γραμματέα, 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο¬ 
ντος Χωροταξίας και Δημοσίων Έργων - πλην Γενικής -, 
Γραμματείας Δημοσίων Έργων» (1126Β/16.12.1996) 

4. - Τις διατάξεις της παρ. Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακοΰ επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. - Την από 30.11.1999 αιτιολογημένη έκθεση της Διεύ¬ 
θυνσης Πολεσδομικού Σχεδιασμού - Τμήμα Παραδοσια¬ 
κών Οικισμών. 

6. - Το αριθμ. πρωτ. 6996/2426/15.3.2000 έγγραφο της 
Διεύθυνσης Πολεσδομικού Σχεδιασμού και το γεγονός 
ότι παρήλθε η τασσόμενη από τις διατάξεις του άρθρου 4 
(παρ. 2) του ν. 1577/1985 προθεσμία χωρίς να περιέλθουν 
στην ως άνω υπηρεσία τυχόν αντιρρήσεις ενδιαφερομέ¬ 
νων. 

7. -Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται επί της οδού Πανουργιά 21 του εγκεκριμένου ρυμοτο¬ 
μικού σχεδίου δήμου Άμφισσας (ν. Φωκίδας), φερόμενο 
ως ιδιοκτησία Στυλιανού Σχοινά, όπως φαίνεται με κόκκι¬ 


νη διαγράμμιση και εντός κύκλου στο σχετικό πρωτότυπο 
διάγραμμα σε κλίμακα 1:1000, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την αριθμ. 28218/2000 πράξη του και που αντίτυ¬ 
πό του σε φωτοσμίκρυνση δημοσιεύεται με την παρούσα 
απόφαση. 

2. Διατηρητέο χαρακτηρίζεται το αρχικό κτίριο, όχι, 
όμως, και τα πάσης φύσεως καθ’ ύψος ή κατ’ επέκταση 
τυχόν υπάρχοντα προσκτίσματα που αλλοιώνουν αυτό. 

Ο καθορισμός των πρσσκτισμάτων που αλλοιώνουν το 
αρχικό κτίριο πραγματοποιείται από την Επιτροπή Πολε- 
οδομικού και Αρχιτεκτονικού Ελέγχου (ΕΠΑΕ). 

3. Απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών, καλλιτεχνι¬ 
κών και διακοσμητικών στοιχείων του διατηρητέου κτιρί¬ 
ου, όσο και του κτιρίου στο σύνολο του, πλην των προ- 
σκτισμάτων ή των στοιχείων του κτιρίου για τα οποία η 
ΕΠΑΕ έχει γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού καθώς 
και επέμβαση για λόγους λειτουργικούς στο χαρακτηρι¬ 
ζόμενο ως διατηρητέο κτίριο, εφόσον δεν αλλοιώνεται ο 
γενικός αρχιτεκτονικός χαρακτήρας του και δεν θίγονται 
τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

6 α. Αιτήσεις για προσθήκη στο διατηρητέο κτίριο απο- 
στέλλονται από την πολεοδομική υπηρεσία, με γνώμη της 
ΕΠΑΕ, στην αρμόδια Υπηρεσία του Υπουργείου Περιβάλ¬ 
λοντος, Χωροταξίας και Δημοσίων Έργων, για ειδικές 
ρυθμίσεις, σύμφωνα με τις διατάξεις του άρθρου 4 (παρ. 
2) του ν. 1577/1985 «Περί ΓΟΚ». εφόσον δεν παραβλά¬ 
πτεται το διατηρητέο κτίριο και ο χώρος που το περιβάλ¬ 
λει. 

β. Κατ’εξαίρεση από το προηγούμενο εδάφιο και ύστε¬ 
ρα από σύμφωνη γνώμη της ΕΠΑΕ επιτρέπονται μικρές 
προσθήκες κατ’ επέκταση του διατηρητέου κτιρίου, εφό¬ 
σον αυτές κριθούν απαραίτητες για τη λειτουργική εξυ¬ 
πηρέτησή του. 

7, Για οποιαδήποτε επέμβαση στο εξωτερικό ή εσωτε¬ 
ρικό του κτιρίου καθώς και για την τοποθέτηση επιγρα¬ 
φών απαιτείται η έγκριση της ΕΠΑΕ. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 30 Οκτωβρίου 2000 

Με εντολή Υπουργού 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

Αρίθ. 28887/7790 (3) 

Χαρακτηρισμός ως διατηρητέων δύο (2) κτιρίων που βρί¬ 
σκονται επί της οδού Μισαραλιώτου 17 και 19 του 
εγκεκριμένου ρυμοτομικού σχεδίου Αθηνών (Ν. Αττι¬ 
κής) και καθορισμός ειδικών ορών και περιορισμών 
δόμησης αυτών. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. -Τις διατάξεις των παρ. 1 και 2 του άρθρου ΙΙΟκαιτης 
παρ.4του άρθρου 327του από 14-7-1999 π.δ/τος «Κώδι¬ 
κας Βασικής Πολεοδομικής Νομοθεσίας» (Δ' 580), όπως 
οι παρ.1 και 2 του άρθρου 110 αντικαταστάθηκαν με τις 
παρ. 1 και 2 του άρθρου 3 του ν. 2831/2000 «Τροποποίη¬ 
ση των διατάξεων του ν. 1577/1985 «Γενικός Οικοδομικός 
Κανονισμός» και άλλες πολεοδομικές διατάξεις» (Α' 140) 
και η παρ. 4 του άρθρου 327 τροποποιήθηκε με τη παρ.4 
του άρθρου 2 του ιδίου ως άνω νόμου. 

2. -Τις διατάξειςτου άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του ν. 
2469/1997 (Α' 38) 

3. - Την υπ’ αρ. 103326/1281/5.12.96 απόφαση του 
Υπουργού και Υφυπουργού Περιβάλλοντος. Χωροταξίας 
και Δημοσίων Έργων «Μεταβίβαση αρμοδιοτήτων του 
Υπουργού και του Υφυπουργού Περιβάλλοντος Χωροτα¬ 
ξίας και Δημοσίων Έργων στο Γενικό Γραμματέα και 
στους Προϊσταμένους των Γ ενικών Διευθύνσεων, Δ/νσε- 
ων και Τμημάτων του Υπουργείου Περιβάλλοντος. Χωρο¬ 
ταξίας και Δημοσίων Έργων πλην Γενικής Γραμματείας 
Δημοσίων Έργων» (ΦΕΚ 1126/Β/16-12-1996). 

4. - Τις διατάξεις της παρ.Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α' 9). 

5. - Την από 25-2-2000 αιτιολογική έκθεση της Διεύθυν¬ 
σης Πολεοδομικού Σχεδιασμού Τμήμα Παραδοσιακών 
Οικισμών. 

6. - Το αρ. πρ. 7552/2500/25-2-2000 έγγραφο της Διεύ¬ 
θυνσης Πολεοδομικού Σχεδιασμού-Τμήμα Παραδοσια¬ 
κών Οικισμών και το γεγονός ότι παρήλθε η τασσόμενη 
προθεσμία από το άρθρου 4 του ν. 1577/1985 ως αυτό 
ισχύει, χωρίς να περιέλθουν στην ως άνω υπηρεσία τυχόν 
αντιρρήσεις ενδιαφερομένων. 

7. - Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1.- Χαρακτηρίζονται ως διατηρητέα στο σύνολό τους τα 
δύο (2) κτίρια που βρίσκομαι επί της οδού Μισαραλιώτου 
17 και 19του εγκεκριμένου ρυμοτομικού σχεδίου Αθηνών 
(ν.Αττικής), οπός αυτά φαίνονται με μαύρη διαγράμμιση 
στο σχετικό πρωτότυπο διάγραμμα σε κλίμακα 1: 1000 


που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την αρ. 28887/2000 πράξη 
του και που αντίτυπό του σε φωτοσμίκρυνση δημοσιεύε¬ 
ται με την παρούσα απόφαση. 

2. - Ως διατηρητέο χαρακτηρίζεται το αρχικό εκάστοτε 
κτίριο καθώς και οι εναρμονιζόμενες με αυτό μεταγενέ¬ 
στερες προσθήκες, όχι όμως και τα πάσης φύσεως καθ’ύ- 
ψος ή κατ'επέκταση υπάρχοντα προσκτίσματα που αλ¬ 
λοιώνουν το αρχικό κτίριο. Ο καθορισμός των προσκτι- 
σμάτων που αλλοιώνουν το αρχικό κτίριο 
πραγματοποιείται από την Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

3. - Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση αλλοίωση ή καταστροφή τόσο των 
επί μέρους αρχιτεκτονικών, ή καλλιτεχνικών και διακοσμη- 
τικών στοιχείων τους όσο και των κτιρίων συνολικά, πλην 
των προσκτισμάτων ή των στοιχείων των κτιρίων για τα 
οποία η ΕΠΑΕ έχει γνωμοδοτήσει για την αφαίρεσή τους. 

4. - Σε περίπτωση αποκατάστασης αλλοιώσεων που τυ¬ 
χόν έχουν υποστεί τα χαρακτηριζόμενα ως διατηρητέα 
κτίρια και δεν υπάρχουν επαρκή στοιχεία για τα ίδια τα κτί¬ 
ρια, πρέπει να λαμβάνεται υπόψη η βασική αρχιτεκτονική 
σύνθεση και η συγγενής μορφολογία και τεχνολογία των 
όψεων των κτιρίων της περιοχής. 

5. - Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση του φέροντα οργανισμού κα¬ 
θώς και επεμβάσεις για λόγους λειτουργικούς τωνχαρά- 
κτηριζομένων ως διατηρητέων κτιρίων, εφόσον δεν αλ¬ 
λοιώνεται ο αρχιτεκτονικός χαρακτήρας τους και δεν θί¬ 
γονται τα διατηρητέα στοιχεία τους. 

6. - Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα διατηρητέα κτίρια. Επιτρέ¬ 
πεται μόνο η τοποθέτηση επιγραφών μικρών διαστάσεων 
που πληροφορούν για τη χρήση των χώρων των κτιρίων. 

7. - α. Αιτήσεις για προσθήκη στα διατηρητέα κτίρια, 
απαστέλλονται από τη πολεοδομική υπηρεσία, με γνώμη 
της ΕΠΑΕ, στην αρμόδια υπηρεσία του Υπουργείου Περι¬ 
βάλλοντος Χωροταξίας και Δημοσίων Έργων, για ειδικές 
ρυθμίσεις σύμφωνα με το άρθρο 4 του ν. 1577/85 ως αυ¬ 
τό ισχύει, εφόσον δεν παραβλάπτονται τα διατηρητέα κτί¬ 
ρια και ο χώρος που τα περιβάλλει. 

β. Κατ'εξαίρεση από το προηγούμενο εδάφιο και ύστε¬ 
ρα από σύμφωνη γνώμη της ΕΠΑΕ επιτρέπονται, προ¬ 
σθήκες κατ’ επέκταση ή καθ’ ύψος των διατηρητέων κτι¬ 
ρίων εφόσον κριθούν απαραίτητες για τη λειτουργική 
εξυπηρέτηση αυτών. 

8. - Για οποιαδήποτε επέμβαση στο εσωτερικό και εξω¬ 
τερικό των διατηρητέων κτιρίων καθώς και για τη τοποθέ¬ 
τηση επιγραφών απαιτείται έγκριση της ΕΠΑΕ. 

9. - Η ισχύς της παρούσας απόφασης αρχίζει απάτη δη¬ 
μοσίευση της στην Εφημερίδα της Κυβερνήσεως. 

Αθήνα, 1 Νοεμβρίου 2000 

Με εντολή Υπουργού 
Ο Γ ενικός Γ ραμματέας 
ΗΑΙΑΣ ΜΠΕΡΙΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 6Β * ΡΑΧ 52 34 312 
ΗΛΕΚΤΡΟΝΙΚΡΙ ΔΙΕΥΘΥΝΣΗ: Ηΐίρ: νννννν.β1.0Γ 
Θ-ΙΤ13ίΙ: ννθβΓΠΒδίβΓ @ βί.ς)Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51_ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. -Ε.Π.Ε. 
Πληροφορίες δημοσιευμάτων λοιπών Φ.Ε.Κ, 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε Π.Ε 
Εγγραφή Συνδρομητών Φ.Ε.Κ. και 
αποστολή Φ.Ε.Κ 


5225 761-5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ -Κορίνθου 327 -Τ.Κ. 262 23 

ΙΩΑΝΝΙΝΑ - Διοικητήριο Τ Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ Κ. 411 10 
ΚΕΡΚΥΡΑ- Σαμαρδ 13Τ.Κ. 491 00 
ΗΡΑΚΛΕΙΟ -Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531)22 858 
(041) 597449 
(0661) 89 127/89 120 
(081)396 223 

(0251) 48 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

» Για τα ΦΕΚ από 1 μέχρι 8 σελίδες 200 δρχ. 

* Γ [0 τ α φεκ από 8 σελίδες και πάνω η τιμή πώλησης κάθε φύλλου (βσέλιδου ή μέρους αυτου) προσαυξάνεται κατα 100 δρχ. ανα 

8 σέλιδο ή μέρος αυτού. , ^ , . 

> Για τα ΦΕΚ του Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά Βσέλιδο ή μέρος αυτού). 



ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 

Κ.Α Ε. εσόδου υπέρ 

2531 

ΤΑΠΕΤ 3512 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών 8 ι Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 


60.000 

δρχ. 

3.000 

δρχ- 

70.000 

» 

3.500 

» 

15.000 

» 

750 

» 

70.000 

» 

3.500 

» 

30.000 

» 

1.500 

» 

15.000 

» 

750 

» 

5.000 

» 

250 

■> 

10.000 


500 

» 

3.000 


150 

» 

10.000 


500 

» 

300.000 

» 

15.000 

» 

50.000 

» 

2.500 



ΓΙΑ ΟΛΑ ΤΑ ΤΕΥΧΗ ΕΚΤΟΣ Α. Ε. & Ε. Π. Ε. 


300.000 


15.000 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου καιλήγειτην3ΐη Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



